રાજકોટની ખાનગી શાળાઓ વાલીઓ અને વિદ્યાર્થીઓ પાસેથી બેફામ ફી ઉઘરાવી લુંટતી હોવાથી તેમની સામે કડક પગલાં લેવા અને જરૂર પડે આવી શાળાઓની માન્યતા રદ કરવા ફી નિર્ધારણ સમિતિ સમક્ષ NSUI દ્વારા માંગ કરાઈ છે.જે શાળાઓ FRC સમક્ષ નથી આવી તેવી શાળાઓના નામ જાહેર કરવાની માંગ પણ કરવામાં આવી છે. NSUIના પૂર્વ પ્રદેશ પ્રમુખ આદિત્યસિંહ ગોહિલના જણાવ્યા પ્રમાણે,ખાનગી શાળાઓ ફી નિર્ધારણના કાયદાનો ઉલાળિયો કરી રહી છે.બેફામ ફી વસૂલી વાલીઓને લૂંટવામાં આવી રહ્યા છે. જે વિદ્યાર્થી ફી ન ભરે તેમને માનસિક ત્રાસ પણ ગુજારવામાં આવે છે. ફી ના નામે ત્રાહિત વાલીગણને ન્યાય અપાવવા માટે જરૂર પડે તો ખાનગી શાળાઓની માન્યતા રદ કરવામાં આવે તેવી માંગ કરવામાં આવી હતી.